Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Д.A од Тетово, поднесена против Општина Тетово, по предметот Барање за пристап до информации од јавен карактер, на 24.01.2025 година, го донесе следното

**Р Е Ш Е Н И Е**

**СЕ ЗАПИРА** постапката по Д.A од Тетово, поднесена против Општина Тетово, заведена во Агенцијата под бр.08-17 на 17.01.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Д.A од Тетово, како што е наведено во Жалбата, на 12.12.2024 година поднел Барање за пристап до информации од јавен карактер до Општина Тетово, со кое побарал по е-маил да му се достави следната информација:

„1. Записник за констатација бр.22-367 од 14.10.2024 година

2. Репение бр.22-367 од 30.10.2024“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-17 на 17.01.2025 година.

Агенцијата, преку е-маил заведен под бр.08-17 од 20.01.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 23.01.2025 година Барателот на информаци до Агенцијата достави е-маил заведен под бр. 08-17, со кој ја извести Агенцијата дека „Ве известувам да од страна на имателот на информацијата денес 23 јануари 2025 ја примив бараната информација. Поднесената жалба од 17.01.25 ја повлекувам.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**